Η ΕΥΔ ΕΠΑλΘ, στο πλαίσιο υλοποίησης της Προτεραιότητας 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ» του ΕΠΑλΘ 2014-2020, από κοινού με την ΕΥΔ ΠΑΑ, προκήρυξαν Πρόσκληση (σχετ. ΦΕΚ 4111/Β/2016) για την επιλογή Στρατηγικών Τοπικής Ανάπτυξης με την πρωτοβουλία των Τοπικών Κοινοτήτων (CLLD) με την δυνατότητα επιλογής πολυταμειακής (ΕΓΤΑΑ και ΕΤΘΑ) ή μονοταμειακής χρηματοδότησης (μόνο ΕΓΤΑΑ ή μόνο ΕΤΘΑ).

Από την συγκεκριμένη πρόσκληση για το Ευρωπαϊκό Ταμείο Αλιείας και Θάλασσας επιλέχθηκαν 30 Ομάδες Τοπικής Δράσεις (ΟΤΔ Αλιείας 2014-2020) για την υλοποίηση 33 Στρατηγικών Τοπικής Ανάπτυξης. Από τις 33 Στρατηγικές που επιλέχθηκαν, 31 είναι πολυταμειακής χρηματοδότησης και 2 μονοταμειακής.

Η σχετική Υπουργική Απόφαση έγκρισης προγραμμάτων Τοπικής Στρατηγικής στην οποία καταγράφονται οι φορείς υλοποίησης των στρατηγικών καθώς και η κατανομή των πιστώσεων ανά Στρατηγική και ανά Ταμείο Χρηματοδότησης ακολουθεί ως επισυναπτόμενο αρχείο.